CELEX: 32005D0662
Language: sl
Date: 2005-09-16 00:00:00
Title: 2005/662/ES: Odločba Komisije z dne 16. septembra 2005 o spremembi Odločbe 2004/459/ES o sprejetju prehodnega ukrepa v korist nekaterih obratov v sektorju mleka na Madžarskem (notificirano pod dokumentarno številko K(2005) 3455)   (Besedilo velja za EGP)

21.9.2005   
            
            
               SL
            
            
               Uradni list Evropske unije
            
            
               L 245/21
            
         
      ODLOČBA KOMISIJE
   
   z dne 16. septembra 2005
   o spremembi Odločbe 2004/459/ES o sprejetju prehodnega ukrepa v korist nekaterih obratov v sektorju mleka na Madžarskem
   (notificirano pod dokumentarno številko K(2005) 3455)
   (Besedilo velja za EGP)
   (2005/662/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1), in zlasti člena 42 Akta,
   ob upoštevanju naslednjega:
   
               (1)
            
            
               Madžarski so bila zagotovljena prehodna obdobja za nekatere mlečne obrate, naštete v Prilogi k Odločbi Komisije 2004/459/ES z dne 29. aprila 2004 o sprejetju prehodnega ukrepa v korist nekaterih obratov v sektorju mleka na Madžarskem (2).
            
         
               (2)
            
            
               Glede na uradno izjavo madžarskega pristojnega organa so nekateri obrati zaključili postopek posodabljanja in so sedaj v celoti usklajeni z zakonodajo Skupnosti. Poleg tega so nekateri obrati prenehali opravljati svojo dejavnost.
            
         
               (3)
            
            
               Omejeno število obratov se je zelo potrudilo, da bi se uskladili s strukturnimi zahtevami, ki jih določa zakonodaja Skupnosti. Vendar ti obrati zaradi izjemnih tehničnih omejitev ne bodo uspeli zaključiti postopka posodabljanja v predpisanemu roku. Zato je upravičeno, da se jim da več časa za zaključitev postopka posodabljanja.
            
         
               (4)
            
            
               Prilogo k Odločbi 2004/459/ES je zato treba ustrezno spremeniti. Zaradi jasnosti jo je treba nadomestiti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2004/459/ES se nadomesti z besedilom v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 16. septembra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 236, 23.9.2003, str. 33.
   
      (2)  UL L 156, 30.4.2004, str. 68. Popravljena različica v UL L 202, 7.6.2004, str. 55.
   
      PRILOGA
      Mlečni obrati na prehodu
      
                   
               
               
                  Številka veterinarske odobritve
               
               
                  Ime in naslov obrata
               
               
                  Sektor: mleko
                  Dejavnost obratov
                  Mlečni proizvodi in proizvodi na osnovi mleka
               
               
                  Datum uskladitve
               
            
                  1.
               
               
                  02502
               
               
                  Cosinus Gamma Kft. Sajtüzem, Kunszentmiklós, Bács
               
               
                  ×
               
               
                  31.12.2005
               
            
                  2.
               
               
                  13513
               
               
                  Drávatej Kft., Barcs, Somogy
               
               
                  ×
               
               
                  31.12.2005
               
            
                  3.
               
               
                  16518
               
               
                  Dámtej Kft., Tamási, Tolna
               
               
                  ×
               
               
                  31.12.2005
               
            
                  4.
               
               
                  18520
               
               
                  Gici sajt Kft., Gic, Veszprém
               
               
                  ×
               
               
                  31.12.2005